Klokken 1100 meldte politiet om et sammenstøt mellom en bil og bybanen i Kaigaten/Strømgaten. Det visste seg å være en litt upresis stadsangivelse, for uhellet skjedde på Lungegårdskaien bak busstasjonen.

– Vi fikk melding klokken 1055. Det var ingen personskade, så vi bare sørget for at veien ble ryddet, så ordner partene opp seg imellom. Klokken 1109 var veien åpnet for trafikk igjen, sier operasjonsleder i Vest politidistrikt, Knut Dahl-Michelsen, til BA.

Erik Bauge er beredskapsvakt i Keolis, han forteller at sammenstøtet førte til at bybanen måtte snu på Nygård i omkring 15 minutter.

– Vi er tilbake i normal trafikk nå klokken 1115. Det var to vogner som ikke fikk gått fra Bystasjonen, men vi har en vogn på vei inn akkurat nå for å snu i Kaigaten, sier han klokken 1115.